ไปถอนฟันมาค่ะได้3วันเเผลมีสีขาวทั่วเเผลเเละปวดมากค่ะเเบบนี้เป็นหนองไหมค่ะ
สวัสดีค่ะ หลังการถอนฟันกรามออกไป ที่เหงือกจะเป็นหลุมลงไป โดยทั่วไปจะมีลิ่มเลือดมาคลุมปิด แต่บางรายอาจเห็นลักษณะสีขาวที่อยู่ก้นหลุมเหงือกคือ ขอบกระดูก ซึ่งไม่อันตรายอะไรค่ะ เดี๋ยวเหงือกจะค่อยๆมาคลุมปิดเองค่ะคำแนะนำโดยทั่วไป หลังจากการถอนฟันคือ ในช่วง 24ชั่วโมงแรกให้ทำความสะอาดด้วยการบ้วนปากด้วยน้ำเกลือ แต่เมื่อถอนฟันมาเกิน 24 ชั่วโมงสามารถแปรงฟันได้ตามปกติ แต่อาจระมัดระวังบริเวณที่เพิ่งถอนฟันค่ะ ซึ่งอาการปวดและแผลจะค่อยๆดีขึ้นค่ะแต่จากที่ เล่ามา หากถอนฟันมา 3วันแล้วยังมีอาการปวดแผลมากขึ้น ถือว่าเป็นอาการที่ผิดปกตินะคะ แนะนำให้กลับไปพบทันตแพทย์ที่ดูแลอีกทีนะคะ